
SIA “Rīgas Austrumu klīniskā universitātes slimnīca” 
cenu aptaujas
“2027. gada kalendāra druka” nolikums
(ID Nr. RAKUS CA/2026/68)


Pasūtītājs
SIA “Rīgas Austrumu klīniskā universitātes slimnīca”
Reģistrācijas Nr. 40003951628, Hipokrāta iela 2, Rīga, Latvija, LV-1079

Informācija par iepirkuma priekšmetu
[bookmark: _Hlk214960408]Iepirkuma priekšmets: Sienas kalendāra druka un piegāde.
Drukas tehnoloģija —pilnkrāsu druka CMYK.
Pretendentam jāiesniedz piedāvājums par visu tehnisko-finanšu piedāvājumu, iekļaujot cenā visas izmaksas, kas saistītas ar pakalpojuma izpildi.

Līguma darbības termiņš
Plānotā līguma summa – līdz EUR 9 999,00 (bez PVN).
Ja Pretendenta piedāvātā summa pārsniedz cenu aptaujā plānoto līguma summu, Pasūtītājam ir tiesības samazināt nepieciešamo pozīciju skaitu vai apjomu atbilstoši savām vajadzībām.
Līgums stājas spēkā tā abpusējas parakstīšanas brīdī un ir spēkā līdz savstarpējai saistību izpildei.
Piegādes adrese: stacionārs “Gaiļezers”, Hiprokrāta iela 2, Rīga, LV-1024.

Iepirkuma prasības un nosacījumi
Pretendentam jābūt reģistrētam atbilstoši piegādātāja reģistrācijas valsts likumiem un normatīvo aktu prasībām.

Prasības pretendentam

· Nodrošināt sienas kalendāru druku un piegādi līdz ne ilgāk kā 30 (trīsdesmit) kalendāro dienu laikā no abpusējas līguma noslēgšanas brīža. 
· Finanšu piedāvājumā pretendentam jāietver visi izdevumi un izmaksas, kas saistītas ar sienas kalendāra druku un piegādi, atbilstoši nolikuma un tehniskās specifikācijas izvirzītajām prasībām. Cenu norādīt EUR bez PVN.
· Pretendentam cenu piedāvājuma iesniegšanas dienā Latvijā vai valstī, kurā tas reģistrēts, nedrīkst būt nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro.
· Attiecībā uz pretendentu nedrīkst būt pasludināts maksātnespējas process, apturēta tā saimnieciskā darbība vai piegādātājs tiek likvidēts.
· Pretendents nav iekļauts sankciju sarakstos.

Apmaksas kārtība
Par iepriekšējā kalendārajā mēnesī faktiski saņemtajiem pakalpojumiem samaksa tiek veikta 30 (trīsdesmit) dienu laikā no attiecīgā nodošanas-pieņemšanas akta abpusējas parakstīšanas un Pretendenta rēķina saņemšanas brīža. Rēķins iesniedzams, to nosūtot uz e-pasta adresi: rekini@aslimnica.lv. 

Piedāvājumu vērtēšana un izvēles kritēriji
Cenu aptaujas komisija izvēlas saimnieciski visizdevīgāko no nolikuma un tehniskās specifikācijas prasībām atbilstošajiem piedāvājumiem, ņemot vērā zemāko cenu. Par saimnieciski izdevīgāko piedāvājumu tiks atzīts atbilstošs piedāvājums ar viszemāko cenu, kas atbilst Cenu aptaujas noteikumu prasībām un nav atzīts par nepamatoti lētu.

Iesniedzamie dokumenti:
1. Pieteikums par piedalīšanos cenu aptaujā (atbilstoši 1. pielikumam);
2. Aizpildīta Tehniskā specifikācija – Finanšu piedāvājuma forma (atbilstoši 2. pielikumam).

Iesniedzamos dokumentus paraksta pretendenta pārstāvēttiesīgā persona. Ja iesniedzamos dokumentus paraksta pretendenta pilnvarotā persona, tad piedāvājumam jāpievieno apliecināta pilnvaras kopija.

Kontaktpersona:
SIA “Rīgas Austrumu klīniskās universitātes slimnīca” Sabiedrisko attiecību daļas vadītāja Lineta Mikša, tālr.nr.: +371 26569932, e-pasts: lineta.miksa@aslimnica.lv.

Piedāvājumu iesniegšana
1. SIA „Rīgas Austrumu klīniskā universitātes slimnīca”, piedāvājumu nosūtot elektroniski uz e-pasta adresi: iepirkumi@aslimnica.lv ar norādi “2027. gada kalendāra druka”, ID Nr. RAKUS CA/2026/68.
1. Piedāvājumu iesniegšanas termiņš: līdz 2026. gada 28. oktobrim, plkst. 12:00. Piedāvājumi, kuri tiks iesniegti pēc norādītā iesniegšanas termiņa netiks izskatīti.
1. Pretendents nevar iesniegt vairākus piedāvājumu variantus.

Nolikuma pielikumi:
1. Pielikums Nr. 1 – Pieteikuma forma. 
2. [bookmark: _Hlk181008347][bookmark: _Hlk181622194]Pielikums Nr. 2 – Tehniskā – finanšu piedāvājuma forma.
